Tonje Hansen

Tonje Hansen Boork (født 6. oktober 1980) er en tidligere fotballspiller (i angrep) for Kolbotn og for landslaget.

Hansen startet i et lag som var samarbeid mellom Jevnaker Idrettsforening og Idrettslaget Holeværingen (stiftet 1895), og var på J18 landslag i 1998. Gikk så til Kolbotn Fotball og spilte fra 1999 til og med 2007-sesongen etter å ha blitt toppskårer for Kolbotn i Toppserien 2004 med 12 mål og for hele Toppserien 2006 med 19 mål. Tre seriegull og et cupgull ble det også.

Både hun og Stine Frantzen debuterte med å score for Norges kvinnelandslag i fotball, da de i mars 2004 vant 6–1 borte mot Belgia. Over tjue A-kamper ble det.

For Team Strømmen debuterte hun i Toppserien 2008 med seieren 4–1 mot Kattem Idrettslag i september 2008.Trine Melheim, Tror på naturlig løft i Romerikes Blad den 21. september 2008. Det ble sølv og hun fortsatte ut 2009.

Tilsammen har hun drøyt 120 mål i Toppserien.

Hun spilte fra 2014 for det nystartede Lunner/Harestua i 3. divisjon kvinner, og scoret fem mål da de vant 25–0 over Nordsinni i debutkampen.Debuterte med 25–0 i Hadeland den 20. mars 2014. Hun spiller der fortsatt høsten 2016.Rune Pedersen, Alltid sulten på mål i Hadeland den 5. september 2016.

 Referanser 

 Eksterne lenker 


Kategori:Norske fotballspillere
Kategori:Fotballspillere for Kolbotn Fotball Kvinner
Kategori:Fotballspillere for Strømmen IF
Kategori:Norske damelandslagsspillere i fotball
Kategori:Personer fra Jevnaker kommune